Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z  8. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  4. 10. 2011

Prítomní:  Mgr. Kusý, Ing. Kollárik, Ing. Dubravec, Ing. Gašpierik, Ing. Galamboš, MUDr. Dubček, JUDr. Mikulec, p. Szusčík, Ing. Winkler, Mgr. Tettinger

Ospravedlnení:  Ing. Augustinič, Mgr. Pfundtner, Ing. Böhm

Rokovanie  8. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 
	
Miestna rada schválila predložený návrh programu rokovania s pripomienkami, do programu rokovania zaradiť body: „Návrh  na zrušenie uznesenia zo 6. zasadnutia MZ MČ B-NM č. 6/20 zo dňa 20. 9. 2011“, „Návrh na schválenie  prípadu osobitného zreteľa týkajúceho sa  nájmu časti obecného pozemku parc. č. 15120/9, č. 15120/11, č. 15120/12 a č. 15120/13, k. ú. Nové Mesto“, „Návrh  na premenovanie časti ulice Horská na ulicu „Na Roličkách“, „Informácia k zámeru projektu: vybudovania, renovácie a údržby stojísk zmesového a  komunálneho  odpadu v MČ B-NM  spoločnosti SSZKO, s. r. o., so sídlom Planckova č. 4, 851 01 Bratislava“, „Návrh na schválenie prípadu osobitného zreteľa týkajúceho sa nájmu časti pozemkov registra „C“ KN parc. č. 5984/1 a parc. č. 5984/2 v k. ú. Vinohrady pre Ing. Zbyhněva Stebela s manželkou, bytom Klemensova č. 7, 811 09 Bratislava“, (uznesenie č. 8/01).
	Ing. Gašpierik požiadal, aby predkladané materiály zasielané e-mailom na rokovania MR a MZ boli vypracované v štandardnom originálnom formáte Rtf, vhodnom na tlačenie, na podrobnejšie preštudovanie, pre ďalšiu prácu, prípadné poznámky a doplnenie. 
	Ďalej navrhol v MČ B-NM (Stredisko kultúry na Vajnorskej) využitie lokálnej bezdrôtovej technológie prenosu dát v sieti WiFi.									
Úloha:
Preveriť možnosť dosahu a napojenia Strediska kultúry B-NM do dostupnej siete WiFi služieb.  							Z.: Ing. Kollárik

Miestna rada zvolila za overovateľa zápisnice a uznesení  Ing. Libora  Gašpierika (uznesenie č. 8/02).
  
Miestna  rada prerokovala predložené materiály  v  tomto poradí:

1
1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko.
	V diskusii vystúpil Ing. Gašpierik. 
Miestna rada prijala uznesenie č. 8/03.

2.	Návrh  úpravy rozpočtu mestskej časti Bratislava-Nové Mesto 
  
RNDr. Ondrová, poverená vedením odd. hospodárskeho a finančného uviedla, že  v rozpočte sa znižovali plánované výdavky radovo o 4 %. Vzhľadom na to, ako sa situácia vyvíjala vyplynulo niekoľko problémov, ktoré je potrebné vykryť úpravou rozpočtu a do tohto obdobia bolo vydaných niekoľko rozpočtových opatrení. Rozpočet bežných príjmov navrhla zvýšiť o 378.173 €, kapitálové príjmy znížiť o 1.008.801 €, finančné operácie zvýšiť o 732.516 €. Celková úprava rozpočtu v oblasti príjmov je zvýšenie o 101.888 €. Rozpočet príjmov bude v  objeme 16.559.404 €, bežné výdavky zvýšiť o 378.173 €, kapitálové výdavky znížiť o 1.028.940 €. Celková úprava rozpočtu v oblasti výdavkov je zníženie o 650.767 €. Rozpočet výdavkov bude v celkovom objeme 15.806.749 €. Prebytok rozpočtu tvorí čiastka 752.655 € - príjem za predaj akcií Dexia Banky, a.s.. Uvedené finančné prostriedky budú v r. 2012 prevedené do finančných operácií do rezervného fondu. V príjmovej časti rozpočtu sa upravujú jednotlivé položky podľa skutočne dosiahnutých príjmov a potvrdených transferov zo štátneho rozpočtu. Vo výdavkovej  časti bežného rozpočtu sa úpravy týkajú predovšetkým rozpočtu miestneho úradu, EKO-podniku VPS a Strediska kultúry. V kapitálovom rozpočte sú zmeny v jednotlivých investičných akciách a zároveň sa navrhujú nové investičné akcie. Na vyrovnanie kapitálového rozpočtu sa v úprave rozpočtu na r. 2011 zapájajú finančné prostriedky z rezervného fondu v celkovej upravenej čiastke 1.419.419 €. 
Ing. Gašpierik uviedol, že v rámci klubu SDKÚ bola otvorená otázka výberu daní. Starostovia niektorých MČ-tí Bratislavy majú záujem, aby sa správa miestnych daní opätovne vrátila  na mestské časti, nakoľko sú schopné dane vyberať takmer v plnom rozsahu. Vedeniu MČ B-NM dal na zváženie návrh pridať sa k ostatným samosprávam.
Starosta MČ a prednosta MÚ podali k uvedenej problematike vysvetlenie. Ing. Kollárik na budúcu MR pripraví  pre členov MR písomnú informáciu.
MR venovala zvýšenú pozornosť rozpočtu EKO-podniku VPS, za účasti Ing. Molnára, povereného vedením organizácie. 
Mgr. Kusý uviedol, že rozpočet na budúci rok bude nižší, EKO-podnik VPS bude musieť prijať výrazné úsporné opatrenia, ktoré prispejú k zníženiu rozpočtu.
Aktuálny stav v EKO-podniku VPS - čo sa týka pohonných hmôt sú čerpané na 106 %, energie (hlavne Tržnica) koncom mesiaca október budú v 100 % čerpaní. Ing. Molnár požiadal o úpravu rozpočtu, aby udržal chod Tržnice, dokázal zabezpečiť chod techniky a základnú údržbu. Do budúceho roku bude realizovať personálne úpravy, ktoré zabezpečia šetrenie, autá a technika budú šetrené, opravované, zastaralá technika bude nahradená kvalitnejšou. 
V diskusii ďalej vystúpili Mgr. Kusý, Ing. Kollárik, Ing. Gašpierik, Ing. Dubravec, Ing. Galamboš, Ing. Winkler,  p. Szusčík, Ing. Molnár a p. Chvála. Zaoberali sa otázkami rozpočtu MČ, výberu miestnych daní,  EKO-podniku VPS (vodné a stočné, pohonné hmoty, personálne zmeny), Tržnici (energie, chod zariadenia) a  problematikou reštitučných bytov.

2

Úlohy:
1.  Na novembrovú MR pripraviť informáciu o rozpočte od správcov jednotlivých kapitol a  usmerniť vedúcich pracovníkov MÚ na dôsledné šetrenie v prevádzkových nákladoch.
							Z.:  Ing. Kollárik, RNDr. Ondrová
2.  Predložiť podrobnú správu o činnosti EKO-podniku VPS (nájom, pohonné hmoty, energie, personálne zabezpečenie, personálne zmeny  atď.). 		
Z.: Ing. Molnár, riad. EKO-podniku VPS

	Miestna rada odporučila MZ schváliť úpravu rozpočtu mestskej časti Bratislava-Nové Mesto na rok 2011  bez pripomienok.
Miestna rada prijala uznesenie č. 8/04.

3. 	Návrhy na prevod bytov v správe mestskej časti Bratislava-Nové Mesto

Ing.  Tlačíková, poverená vedením odd. VS, správy bytov a NP uviedla, že návrh bol predložený v súlade so VZN MČ B-NM č. 11/1995 v znení neskorších zmien a doplnkov. Ide o prevod obecných bytov vo vlastníctve hl. m. SR Bratislavy zverených do správy MČ B-NM.
Prevod bytov  bude uskutočnený v súlade so zák. č. 182/1993 Z.z. o prevode vlastníctva bytov a nebytových priestorov. 
Dňa 2. 5. 2011 požiadal o prevod obecného bytu do vlastníctva nájomca Erik Tenk, Čsl. parašutistov č. 25, byt č. 12, prechod práva na užívanie 2,5 izbového bytu o rozlohe  64,54 m2 mu bol daný dňa 4. 6. 1991, po starej matke Zuzane Šagátovej, ktorá zomrela.
Takisto o prevod obecného bytu do vlastníctva požiadala Mgr. Katarína Csányiová, Osadná č. 8,  byt č. 17. Jedná sa o 2 izbový byt o rozlohe  35,72 m2, ktorý bol dňa 28. 3. 1991 pridelený Antonovi Csányiovi ako 3 člennej rodine.  Dňa 8. 4. 2011,  na základe notárskej zápisnice o „Dohode o zúžení bezpodielového spoluvlastníctva manželov“ v zmysle § 143a ods. 1 Občianskeho zákonníka, požiadala o prevod bytu  Mgr. Katarína Csányiová. 
Ing. Kollárik dodal, že v uvedených domoch boli už v minulosti odpredané byty všetkým nájomcom.
V diskusii vystúpili  Mgr. Kusý a Ing. Gašpierik.
	Miestna rada schválila prevod obecných bytov v správe MČ B-NM v súlade so zákonom č. 182/1993 Z. z. o prevode bytov a nebytových priestorov v znení neskorších zmien  a doplnkov do vlastníctva  nájomcov: 
Mgr. Katarína  Csányiová,  bytom  Osadná  č. 8, Bratislava, 
Erik Tenk,  bytom  Čsl. parašutistov  č. 25, Bratislava, 
bez pripomienok.
	Miestna rada prijala uznesenie č. 8/05.

4.	Návrh na schválenie prípadu osobitného zreteľa týkajúceho sa nájmu pozemku parc. č. 19379 v k. ú. Vinohrady pre MUDr. Nadeždu Dušekovú, Bc. Milana Chudého a Mgr. Katarínu Chudú 

Mgr. Biharyová, poverená ved. odd. podnikateľského, právneho a správy majetku uviedla, že v súvislosti s prebiehajúcou korešpondenciou medzi žiadateľmi a starostom MČ ohľadom sprístupnenia pozemkov vo vlastníctve žiadateľov, parc.č.19373/4, parc. č. 19373/5 a parc.č.19373/16 v k. ú. Vinohrady boli zo strany mestskej časti navrhnuté dve alternatívne možnosti riešenia súčasného stavu a to :
3

1.  prenájom pozemku parc. č.19379 - záhrady o výmere 587 m2 v k. ú. Vinohrady za  účelom pešieho vstupu na pozemky vo vlastníctve žiadateľov bez prístupu motorových vozidiel;
2. prenájom pozemku parc. č.19379 pre účely výstavby komunikácie a sietí technickej infraštruktúry v zmysle ÚP zóny Horný Kramer v znení jeho zmien a doplnkov po hranicu parciel č.19364/1 a 19364/2 na náklady žiadateľov.
Listom zo dňa 27. 7. 2011 oznámili žiadatelia, že súhlasia s prenájmom pozemku podľa alternatívy č. 2. Starosta MČ B-NM navrhol výšku ročného nájomného 2 €/m2, celkový ročný prenájom predstavuje sumu 1.174  €, o čom boli žiadatelia informovaní. Nakoľko ide o nájom, ktorý presiahne 10 dní v kalendárnom mesiaci je potrebné v zmysle § 9a, ods. 9, písm. b), zákona č. 138/1991 Zb. o majetku obcí tento nájom schváliť v MZ trojpätinovou väčšinou všetkých poslancov.	
	Návrh bol prerokovaný v komisii finančnej, pre správu a nakladanie s majetkom MČ a v komisii územného plánovania, urbanizmu a výstavby, ktorých stanovisko je odporučiť schváliť materiál bez pripomienok. 
V diskusii vystúpili  Mgr. Kusý, Ing. Galamboš, MUDr. Dubček, JUDr. Mikulec a p. Szusčík. 					

Miestna rada odporučila MZ schváliť nájom pozemku parc. č. 19379 - záhrady o výmere 587 m2 v k. ú. Vinohrady za účelom výstavby komunikácie a sietí technickej infraštruktúry v zmysle ÚP zóny Horný Kramer v znení zmien a doplnkov pre MUDr. Nadeždu Dušekovú, bytom Staré záhrady č. 10, 821 05 Bratislava a  Bc. Milana Chudého a Mgr. Kataríny Chudej, obaja bytom Ševčenkova č. 12, 851 01 Bratislava, ako prípad hodný osobitného zreteľa podľa § 9a, ods. 9, písm.c), zákona č. 138/1991 Zb. v znení neskorších predpisov na dobu neurčitú  za nájomné  2 €/m2/rok, celkovo za 1.174 €/rok bez pripomienok.

Miestna rada prijala uznesenie č. 8/06.

5. 	Návrh  na schválenie Zmluvy o majetkovom vyrovnaní poskytnutom za stavebný objekt - železničnej lávky v súvislosti so stavbou „Projekt TEN-T, prepojenie železničného koridoru TEN-T s letiskom a železničnou sieťou v Bratislave“

Mgr. Biharyová uviedla, že dňa 24. 8. 2011 bol doručený návrh Zmluvy o majetkovom vyrovnaní uzavretej podľa ustanovenia § 51 Občianskeho zákonníka, ktorý predložila spoločnosť DOPRAVOPROJEKT, a. s., Kominárska č. 2, 4, Bratislava ako splnomocnený zástupca investora stavby „Projekt TEN-T, prepojenie železničného koridoru TEN-T s letiskom a železničnou sieťou v Bratislave, stavba: ŽSR, Bratislava Predmestie - Bratislava Filiálka - Bratislava Petržalka“. Predmetom návrhu zmluvy je majetkovoprávne vysporiadanie „Železničnej lávky“ postavenej v  r. 1959, ktorá spája Račiansku ulicu s Podnikovou ulicou. Výška náhrady majetkového vyrovnania je stanovená v súlade so znaleckým posudkom vypracovaným v zmysle vyhl. MS SR č. 492/2004 Z. z. a činí 72.000 €. 
	Návrh bol prerokovaný v komisii finančnej, pre správu a nakladanie s majetkom MČ, kde členovia komisie navrhli odložiť materiály týkajúce sa „Projektu TENT-T“ a v  komisii územného plánovania, urbanizmu a výstavby, ktorá neodporučila predložiť materiál na rokovanie MR, žiada aby  bol návrh prerokovaný na ďalšom zasadnutí komisie za účasti zástupcu projektanta. 

V diskusii vystúpili Mgr. Kusý, Ing. Gašpierik a JUDr. Mikulec.

4

Úloha:
Vypracovať nový znalecký posudok „Železničnej lávky“ mestskou časťou B-NM.
									Z.:  Ing. Kollárik
Miestna rada zobrala na vedomie návrh Zmluvy o majetkovom vyrovnaní uzavretej v súlade s ustanovením § 51 Občianskeho zákonníka, predmetom ktorej je majetkové vyrovnanie za objekt - Železničná lávka, postavená v roku 1959, ktorá slúži na pešie prepojenie ulíc Račianskej a Podnikovej, a to za účelom zriadenia staveniska k stavbe za podmienky finančného vyrovnania.  MR ukladá prednostovi MÚ vypracovať nový znalecký posudok tejto lávky mestskou časťou Bratislava-Nové Mesto.
Miestna rada prijala uznesenie č. 8/07.

6. 	Návrh na odpredaj  pozemku registra „C“ KN parc. č. 5934/7, zastavané plochy a nádvoria o výmere 19 m2 vedenom na LV č. 3610 v  k. ú. Vinohrady pre RNDr. Róberta Fekara, bytom Ambrová č. 20, 831 03 Bratislava

Ing. Kollárik úvodom uviedol, že celkovo sa jedná o sedem spodných garáží, pričom navrhol riešenie odpredať pozemky  pod  stavbami garáží, ktoré sú vo vlastníctve žiadateľov a  pozemky pred garážami ponechať vo vlastníctve MČ. 
Mgr. Biharyová uviedla, že manželia RNDr. Róbert Fekar a Ing. Silvia Fekarová požiadali o odkúpenie pozemku parc. č. 5934/7, o výmere 19 m2 v k. ú. Vinohrady, na ktorom je postavená garáž súp. číslo 5092 v bezpodielovom spoluvlastníctve manželov. MČ B-NM vykonáva správu k pozemku, v súčasnej dobe je predmetom nájomnej zmluvy č. 80/2011, pričom ročný nájom predstavuje sumu 31,53 € (1,6597 €/m2). Nájom za kalendárny rok 2011 nie je nájomcom RNDr. Fekarom k dnešnému dňu uhradený. 
Podľa znaleckého posudku č. 169/2011 zo dňa 2. 8. 2011 Ing. Petra Vinklera predstavuje všeobecná hodnota tohto pozemku sumu 2.000 €, náklady MČ s vyhotovením znaleckého posudku sumu 65,42 € bez DPH. Návrh bol prerokovaný v  MR dňa 6. 9. 2011 so záverom ponúknuť žiadateľom aj pozemok parc. č 5934/13, ktorý je priľahlým pozemkom k pozemku žiadateľov. 
V diskusii vystúpili Ing. Gašpierik, Mgr. Kusý, JUDr. Mikulec a MUDr. Dubček. 
Poslanci hlasovali en bloc pre návrhy pod č. 6, 7 a 8.
	Miestna rada neschválila odpredaj pozemku registra „C“ KN parc. č. 5934/7, zastavané plochy a nádvoria o výmere 19 m2, vedenom na LV č. 3610 v k. ú. Vinohrady manželom RNDr. Róbertovi Fekarovi a Ing. Silvii Fekarovej, rod. Pechovej, obaja bytom Ambrova č. 20 v Bratislave, a to v súlade s ustanovením § 9a, ods. 8, písm. b), zákona č. 138/1991 Zb. o správe majetku obcí v znení neskorších predpisov a po zabezpečení predchádzajúceho písomného súhlasu primátora hl. mesta SR Bratislavy k odpredaju predmetného pozemku minimálne za cenu podľa znaleckého posudku č. 169/2011 zo dňa 2. 8. 2011 Ing. Petra Vinklera, zvýšenú o cenu samotného  znaleckého posudku, t. j. za cenu 2.065,42 €.
Miestna rada prijala uznesenie č. 8/08.

7. 	Návrh na odpredaj pozemku registra „C“ KN parc. č. 5934/3, zastavané plochy a nádvoria o výmere 18 m2 vedenej na LV č. 3610 v  k. ú. Vinohrady pre p. Ing. Antona Ružičku, bytom Ambrová č.  4, 831 03 Bratislava

Mgr. Biharyová uviedla, že manželia Prof. Ing. Anton Rúžička, CSc. a  Klarisa Rúžičková   požiadali  o odkúpenie  pozemku  parc.  č.  5934/3,  o  výmere  18  m2  v  k.  ú.
5

Vinohrady, na ktorom je postavená garáž súp. číslo 5088 v bezpodielovom spoluvlastníctve manželov. MČ B-NM vykonáva správu k pozemku, v súčasnej dobe predmetom nájomnej zmluvy č. 71/2011, pričom ročný nájom predstavuje sumu 29,87 € (1,6597 €/m2). Nájom za kalendárny rok 2011 bol nájomcom Prof. Ing. Antonom Rúžičkom, CSc. v celej výške uhradený dňa 4. 5. 2011. 
Podľa znaleckého posudku č. 168/2011 zo dňa 2. 8. 2011 Ing. Petra Vinklera  predstavuje všeobecná hodnota tohto pozemku sumu 1.890 €, náklady MČ s vyhotovením znaleckého posudku sumu 65,42 € bez DPH. Návrh bol prerokovaný v MR dňa 6. 9. 2011 so záverom ponúknuť žiadateľom aj pozemok parc. č 5934/13, ktorý je priľahlým pozemkom k pozemku žiadateľov. 
Miestna rada neschválila odpredaj pozemku registra „C“ KN parc. č. 5934/3, zastavané plochy a nádvoria o výmere 18 m2 vedenom na LV č. 3610 v k. ú. Vinohrady manželom Prof. Ing. Antonovi Rúžičkovi, CSc. a Klarise Rúžičkovej, rod. Bedečovej, obaja bytom Ambrova č. 4 v Bratislave, a to v súlade s ustanovením § 9a, ods. 8, písm. b), zákona č. 138/1991 Zb. o správe majetku obcí v znení neskorších predpisov, a to po zabezpečení predchádzajúceho písomného súhlasu primátora hl. m. SR Bratislavy k odpredaju predmetného pozemku minimálne za cenu podľa znaleckého posudku č. 168/2011 zo dňa 2. 8. 2011 Ing. Petra Vinklera zvýšenú o cenu samotného znaleckého posudku, t. j. za cenu 1.955,42 €.   
Miestna rada prijala uznesenie č. 8/09.

8. 	Návrh na odpredaj pozemku registra „C“ KN parc. č. 5934/2, zastavané plochy a nádvoria o výmere 20 m2 vedenom na LV č. 3610 v k. ú. Vinohrady pre p. MVDr. Ota Orbana, bytom Ambrová 2, 831 03 Bratislava

Mgr. Biharyová uviedla, že manželia MVDr. Oto Orban a Jozefa Orbanová požiadali  o odkúpenie pozemku  parc. č. 5934/2, o výmere 20 m2 v k. ú. Vinohrady, na ktorom je postavená garáž súp. číslo 5087 v bezpodielovom spoluvlastníctve manželov. MČ B-NM vykonáva správu k pozemku, v súčasnej dobe predmetom nájomnej zmluvy č. 72/2011, pričom ročný nájom predstavuje celkovo 33,19 € (1,6597 €/m2). Nájom za kalendárny rok 2011 bol nájomcom MVDr. Otom Orbanom v celej výške uhradený dňa 17. 5. 2011. 
Podľa znaleckého posudku č. 167/2011 zo dňa 2. 8. 2011 Ing. Petra Vinklera  predstavuje všeobecná hodnota tohto pozemku sumu 2.102,40 €, náklady MČ s  vyhotovením znaleckého posudku sumu 65,42 € bez DPH. Návrh bol prerokovaný v MR dňa 6. 9. 2011 so záverom ponúknuť žiadateľom aj pozemok parc. č 5934/13, ktorý je priľahlým pozemkom k pozemku žiadateľov.
Miestna rada  neschválila odpredaj pozemku registra „C“ KN parc. č. 5934/2, zastavané plochy a nádvoria o výmere 20 m2 vedenom na LV č. 3610 v k. ú. Vinohrady manželom MVDr. Otovi Orbanovi a Jozefe Orbanovej, rod. Kalincovej obaja bytom Ambrova č. 2 v Bratislave, a to v súlade s ustanovením § 9a, ods. 8, písm. b), zákona č. 138/1991 Zb. o správe majetku obcí v znení neskorších predpisov, a to po zabezpečení predchádzajúceho písomného súhlasu primátora hl. m. SR Bratislavy k odpredaju predmetného pozemku za cenu minimálne podľa znaleckého posudku č. 167/2011 zo dňa 2. 8. 2011 Ing. Petra Vinklera zvýšenú o náklady cenu samotného znaleckého posudku, t. j. za cenu 2.167,82 €.
Miestna rada prijala uznesenie č. 8/10.

6
9. 	Návrh  na  zrušenie  uznesenia  zo  6. zasadnutia  MZ MČ B-NM č. 6/20 zo dňa 20. 9. 2011

Ing. Molnár, poverený riad. EKO-podniku VPS uviedol, že  uznesením č. 6/20 dňa 20. 9. 2011 MZ MČ B-NM schválilo nájom časti obecného pozemku o výmere 54,78 m2 z pozemku parc. č. 15120/1 v  k. ú. Nové Mesto na Kuchajde na zriadenie garáží  za nájomné 50 €/m2/mesiac pre firmu LEYUAN, s. r. o. Tomášiková 27, 821 04 Bratislava na obdobie od 1. 6. 2011 na dobu neurčitú. Nájomca nehnuteľnosti listom zo dňa 1. 6. 2011 požiadal o  uzatvorenie  nájomnej  zmluvy  na  časť  obecného  pozemku  parc.  č.  15120/1  pod  troma betónovými garážami o výmere 36 m2. Preverením pozemku sa zistilo, že skutočná výmere je 54,78 m2. Starosta MČ B-NM udelil súhlas k uzatvoreniu nájomnej zmluvy dňa 9. 8. 2011.  Za prenájom časti obecného pozemku bola navrhnutá cena 50 €/m2/rok. Majiteľ nehnuteľnosti stojacej na parc. č. 15120/2 k. ú. Nové Mesto JUDr. Viliam Žákovič, bytom Starohradská č. 14, Bratislava požiadal MČ B-NM o prenájom časti obecného pozemku parc. č. 15120/11 o výmere 18 m2, na ktorom stojí garáž (prístrešok na domový odpad), prenájom časti  pozemku parc. č. 15120/12 a parc. č. 15120/13, spolu o výmere 36 m2, na ktorom stoja dve garáže (sklad návratných obalov), parc. č. 15120/9 o výmere 103 m2 (letná terasa) a prenájom časti obecného pozemku na umiestnenie 2 informačných tabúľ. Z vyššie uvedených dôvodov bol vypracovaný nový návrh na prenájom časti obecného pozemku pre majiteľa nehnuteľnosti. Z toho dôvodu Ing. Molnár navrhol uznesenie č. 6/20 zo dňa 20. 9. 2011 zrušiť.
V diskusii vystúpili  Ing. Gašpierik, p. Szusčík, Ing. Molnár, Mgr. Kusý, Ing. Winkler a JUDr. Mikulec.

Úloha:
Na budúce zasadnutie MR pripraviť informáciu o prenájmoch na Kuchajde, ktorá bude obsahovať - časový prehľad  o uzatvorených nájomných zmluvách na stánky, súčasné ceny prenájmov, novonavrhované ceny prenájmov, iné ceny za nájmy a ďalšie doplnkové ceny prenájmov.					Z.: Ing. Molnár, pover. ved. EKO-podniku  VPS

	Miestna rada  odporučila MZ schváliť zrušenie uznesenia zo 6. zasadnutia MZ MČ B-NM č. 6/20 zo dňa 20. 9. 2011 bez pripomienok. 
Miestna rada prijala uznesenie č. 8/11.

10.	Návrh na schválenie prípadu osobitného zreteľa týkajúceho sa nájmu časti obecného pozemku parc. č. 15120/9, č. 15120/11, č.  15120/12 a č. 15120/13, k. ú. Nové Mesto

Ing. Molnár uviedol, že listom zo dňa 18. 9. 2011 požiadal majiteľ pozemku parc. č. 15120/2, k. ú. Nové Mesto JUDr. Viliam Žákovič o prenájom:
-	časti obecného pozemku parc. č. 15120/11 k. ú. Nové Mesto o výmere 18 m2, garáž - prístrešok na domový odpad - navrhovaná cena 50 €/m2/rok;
-   časti obecného pozemku  parc. č. 15120/12 a  parc. č. 15120/13  k. ú. Nové  Mesto  o výmere 36 m2, 2 garáže – sklad návratných obalov - navrhovaná cena 50 €/m2/rok;
-    časti obecného pozemku  parc. č. 15120/9 k. ú. Nové Mesto o výmere 103 m2 na letnú terasu, ktorú využíva v čase od 1. 4. do 30. 10. (7 mesiacov) – navrhovaná cena 11,85 €/m2/mesiac;
-    časti obecného pozemku na umiestnenie 2 informačných tabúľ – za 1 tabuľu navrhovaná cena 30 €/rok/kus.
7

Nájom bol navrhnutý v bode 1. až 4. na obdobie od 1. 10. 2011 na dobu neurčitú.

	Miestna rada odporučila MZ schváliť nájom časti obecného pozemku:
1.	na parc. č. 15120/11 k. ú. Nové Mesto o výmere 18 m2, na ktorom stojí garáž - prístrešok na domový odpad za nájom 5,93 €/m2/mesiac,
2.	na  parc. č. 15120/12 k.ú. Nové Mesto a na parc. č. 15120/13 k. ú. Nové Mesto, spolu o výmere 36 m2, na ktorom stoja dve garáže - sklad návratných obalov za nájom 5,93 €/m2/mesiac,
3.	na parc. č. 15120/9 k. ú. Nové Mesto o výmere 103 m2 na letnú terasu, ktorú využíva len v čase od 1. 4. do 30. 10. - t.j. 7 mesiacov za nájom 11,85 €/m2/ mesiac,
4.	na umiestnenie 2 informačných tabúľ za nájom 30 €/kus/rok,
ako prípad hodný osobitného zreteľa podľa § 9a, ods. 9, písm. c, zákona č. 138/1991 Zb. o majetku obcí v znení neskorších predpisov pre JUDr. Viliama Žákoviča, Starohradská č. 14, 851 05  Bratislava, na obdobie od 1. 10. 2011 na dobu neurčitú, bez pripomienok.

Miestna rada prijala uznesenie č. 8/12.

11.	Návrh  na premenovanie časti ulice Horská na ulicu „Na Roličkách“

Ing. Beňová, ved. odd. výstavby a investícií  uviedla, že  Horská ulica je komunikácia III. triedy v celkovej dĺžke 3.156 m. V súčasnosti sa táto ulica nachádza v dvoch lokalitách - v lokalite Ahoj - Briežky a v lokalite Slanec. Ulica nie je fyzicky prepojená, pretože prechádza cez vinohradnícke pozemky. Premenovanie bolo navrhnuté na základe podnetu občanov, z dôvodu prečíslovania stavieb v lokalite Ahoj - Briežky aby sa predišlo možným problémom s orientáciou a číslovaním stavieb v budúcnosti. Premenovanie časti ulice Horská na ul. „Na Roličkách“ bola navrhnutá úseku Sliačska - Pri Bielom kríži, čím by bolo v súčasnosti dotknutých 10 rodinných domov, v ktorých je spolu prihlásených na trvalý pobyt 21 obyvateľov. Pri návrhu názvu ulice sa vychádzalo z jej umiestnenia v lokalite Roličky – Briežky, návrh na premenovanie bol overovaný a konzultovaný na Magistráte hl. m. SR Bratislavy.
V diskusii vystúpili Mgr. Kusý, Ing. Winkler a p. Szusčík. 
	Miestna rada odporučila MZ schváliť návrh na premenovanie časti ulice Horská v úseku Sliačska - Pri Bielom kríži na ulicu „Na Roličkách“ bez  pripomienok.
Miestna rada prijala uznesenie č. 8/13.

12.	Informácia k zámeru projektu: vybudovania, renovácie a  údržby stojísk zmesového a  komunálneho odpadu v MČ B-NM spoločnosti SSZKO, s. r. o., so sídlom Planckova č. 4, 851 01 Bratislava

Mgr. Kusý, starosta MČ B-NM uviedol, že materiál bol predložený na základe jeho osobného rokovania s konateľom spoločnosti SSZKO, s.r.o., Bc. Pavlom Škultétym, ktorý požiadal o prezentáciu realizácie projektu vybudovania, renovácie a údržby stojísk zmesového a komunálneho odpadu v MČ B-NM. 
Bc. Škultéty, konateľ spoločnosti SSZKO, s.r.o. uviedol, že cieľom projektu je vybudovanie, renovácia a údržba uvedených stojísk  za spolupráce MČ formou založenia obchodnej spoločnosti s ručením obmedzeným, s majetkovou účasťou mestskej časti. Zámerom  projektu je poskytovanie komplexnej starostlivosti o stojiská komunálneho  odpadu  -  zmapovanie,  zlegalizovanie  a  zaevidovanie   stojísk  do  katastra  nehnuteľností,  jednotný
8

systém renovácie stojísk, ich stála a systematická údržba, ako i ich blízkeho okolia, do budúcna zriadenie modernejších a hygienickejších kontajnerov. Spoločnosť navrhla prevzatie prvotných nákladov na založenie novej spoločnosti a na zmapovanie stojísk. 
Mgr. Kusý konštatoval, že v mestskej časti je v súčasnosti  približne 200 správcov,  ktorí nie sú motivovaní a ani napriek výzvam a upozorneniam na znečistené stojiská neprejavili záujem o nenávratný finančný príspevok vo výške 829,85 € na vybudovanie, rozšírenie, prekrytie, resp. uzamykanie kontajnerových stanovíšť. Bude potrebné uvedený stav prehodnotiť, postupne riešiť a zvážiť všetky kroky pre a proti. Starosta MČ B-NM navrhol utvoriť pracovnú skupinu, ktorá sa bude konštruktívne zaoberať touto problematikou a závery s návrhom riešenia predloží MR. 
V diskusii vystúpili  Ing. Kollárik, Mgr. Kusý, Ing. Winkler a Ing. Gašpierik.

Úloha:
Vytvoriť špeciálnu pracovnú komisiu, ktorá sa bude zaoberať zámerom k uvedenému projektu vybudovania, renovácie a údržby stojísk zmesového a komunálneho odpadu v MČ B-NM za účasti zástupcov spoločnosti SSZKO, s.r.o., a  za MČ B-NM  Ing. Feješ, splnomocnenec pre investičnú činnosť,  Ing. Kamhiyehová, Ing. Gašpierik a ešte jeden zástupca poslaneckých klubov.							Z.: Ing. Feješ, splnocnenec pre IČ

	Miestna rada  zobrala na vedomie „Informáciu k zámeru projektu: vybudovania, renovácie a  údržby stojísk zmesového a  komunálneho odpadu v MČ B-NM spoločnosťou SSZKO, s. r. o. so sídlom Planckova č. 4, 851 01 Bratislava“  a ustanovuje pracovnú skupinu, ktorá sa bude touto problematikou zaoberať v spolupráci so zástupcami spoločnosti SSZKO, s.r.o., v zložení: 
predseda: Ing. Branislav Feješ,
tajomníčka: Ing. Miriam Kamhiyehová,
členovia: Ing. Libor Gašpierik a jeden zástupca poslaneckých klubov, bez pripomienok.
Miestna rada prijala uznesenie č. 8/14.

13.	Návrh na schválenie prípadu osobitného zreteľa týkajúceho sa nájmu časti pozemkov registra „C“ KN parc. č. 5984/1 a parc. č. 5984/2 v k. ú. Vinohrady pre Ing. Zbyhněva Stebela s manželkou, bytom Klemensova č. 7, 811 09  Bratislava

Mgr. Biharyová uviedla, že  dňa 22. 6. 2011 požiadal Ing. Stebel MČ B-NM o prenájom častí pozemkov parc. č. 5984/1, č. 5984/2 (obidva v správe ZŠ s MŠ Jeséniova) a č. 5984/3 o celkovej výmere 17 m2 za účelom údržby rodinného domu. Pozemok parc. č. 5989/14, na ktorom je rodinný dom, tvorí hranicu s pozemkom parc. č. 5984/1 a parc. 5984/2. Nakoľko pozemok 5984/3 netvorí priamo hranicu s parc. č. 5989/14, nie je  dôvod upravovať vzťah k predmetnému pozemku nájomnou zmluvou za účelom vybudovania odkvapového chodníka. Navrhovaný prenájom o výmere 9,6 m2 je stanovený výlučne za účelom vybudovania odkvapového chodníka. Uvedený návrh bol prerokovaný v MR dňa 6. 9. 2011 s pripomienkou odstrániť existujúce oplotenie na dotknutých pozemkoch. Správca týchto pozemkov  i odd. životného prostredia a územného plánovania  nemajú námietky k prenájmu častí pozemkov za podmienok, že nájomca bude zmluvne zaviazaný k udržiavaniu predmetu nájmu v čistote a poriadku, všetky práce bude vykonávať tak, aby nedošlo k poškodeniu drevín, aby prípadný odpad neprenášal na pozemok materskej školy a aby nezasahoval do jej prevádzky. 

9
Dňa 30. 9. 2011 miestnou obhliadkou  bolo zistené, že oplotenie bolo posunuté bližšie k hranici  pozemku č. 5989/14 a nestotožňuje sa s predloženou fotodokumentáciou žiadateľa. Odstránenie oplotenia bude zakotvené v nájomnej zmluve ako záväzok nájomcu, viažucu sa na zmluvnú pokutu. 
Miestna rada odporučila MZ schváliť  nájom častí pozemku registra „C“ KN parc. č. 5984/1 a parc. č. 5984/2 v k. ú. Vinohrady o celkovej výmere 9,6 m2 za účelom vybudovania odkvapového chodníka a jeho údržby k stavbe rodinného domu so súp. č. 13025 na pozemku registra „C“ KN parc. č. 5989/14 pre Ing. Zbyhněva Stebela  a manželku PharmDr. Janu Stebelovú, bytom Klemensova č. 7, 811 09 Bratislava, ako prípad hodný osobitného zreteľa podľa ust. § 9a, ods. 9, písm. c), zák. č. 138/1991 Zb. o majetku obcí v znení neskorších predpisov na dobu neurčitú za nájomné 10 €/m2/rok, celkovo za 96 €/rok bez pripomienok. 
Miestna rada prijala uznesenie č. 8/15.

Rôzne:

Mgr. Kusý, starosta MČ B-NM  informoval členov MR, že v  súvislosti s výberovým konaním na obsadenie funkcie riaditeľa EKO-podniku VPS sa do stanoveného termínu 31. 7. 2011 prihlásilo 11 uchádzačov, ktorí  na MÚ B-NM doručili dokumentáciu v zmysle §5 zák. č. 552/2003 Z.z. o výkone práce vo verejnom záujme. Každý poslanecký klub bude e-mailom informovaný  o termíne výberového konania.

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
Ing.  Libor  Gašpierik
overovateľ

Bratislava  6. 10. 2011
Zapísala: Anna  Zachová

10